Ռիվկա Քարմի

Ռիվկա Քարմի (եբրայերեն՝ רבקה כרמי‎, 1948, Զիխրոն Յաակով, Հայֆայի մարզ, Իսրայել), իսրայելացի մանկաբույժ, գենետիկ, 2006 թվականի մայիսից հանդիսանում է Նեգևի Բեն Գուրիոն համալսարանի (BGU) նախագահը։ Ռիվկա Քարմին առաջին կինն է, որը նշանակվել է իսրայելական համալսարանի նախագահ։


== Վաղ կյանք և կրթություն ==
Ռիվկա Քարմին ծնվել է 1948 թվականի օգոստոսին Իսրայելում, մեծացել է Զիխրոն Յաակովում։ Քարմիի մայրը՝ Զիպորան, սոցիալական աշխատող էր, հայրը՝ Մանախիմը, հաշվապահ, նկարիչ և սիրողական հնագետ, ով մահացել էր, երբ Քարմին 14 տարեկան էր։ Քարմին Իսրայելի պաշտպանության բանակում եղել է կապիտան, գիտնական-սպաների ուսումնական դպրոցի հրամանատար։ Արաբա-իսրայելական պատերազմի ժամանակ մասնակցել է Իսրայելի պաշտպանության բանակում գործող անհայտ կորածների հաշվողական միավորի ստեղծմանը։ Քարմին ավարտել է Երուսաղեմի հրեական համալսարանի Հադասսա բժշկական դպրոցը, վերապատրաստվել է որպես մանկաբույժ։ Սորոկա համալսարանի բժշկական կենտրոնից ստացել է նեոնատոլոգիայի ամբիոնում ուսանելու կրթաթոշակ և Բոստոնի մանկական հիվանդանոցում ու Հարվարդի համալսարանի բժշկական դպրոցում բժշկական գենետիկայի գծով լրացուցիչ կրթության կրթաթոշակ։


== Մասնագիտական գործունեություն ==


=== Հետազոտություն ===
Նախքան համալսարանի վարչական բնագավառում գործունեություն ծավալելը պրոֆեսոր Քարմիի հետազոտությունը հիմնականում կենտրոնացած էր Նեգևի արաբ-բեդվին բնակչության գենետիկական հիվանդությունների կլինիկական դրսևորումների և մոլեկուլային հիմքերի սահմանազատման վրա։ Բժշկական գենետիկայի ավելի քան 150 հրապարակումների հեղինակ է, նրա հետազոտությունը ներառում էր 12 նոր գենի հայտնաբերում, 2 նոր սինդրոմների սահմանազատում, որոնցից մեկը հայտնի է որպես Քարմիի սինդրոմ։ Քարմիի առաջին ակադեմիական հրատարակությունը (1977) նկարագրում է հանկարծակի մանկական մահվան երևույթի հետ կապված ածխածնի երկօքսիդի թթվածնային կափույրների կուտակումը։ Նրա համայնքային օգնության ծրագրերն ուղղված են եղել ժառանգական հիվանդությունների կանխարգելմանը, բեդվինական համայնքներում կանանց կրթության բարելավմանը։ Քարմին ներգրավված է եղել Նեգևի Բեն Գուրիոն համալսարանում խոշոր կենսատեխնոլոգիական նախաձեռնությունների ստեղծման գործում, Նեգևում եղել է կենսատեխնոլոգիայի ազգային ինստիտուտի տնօրենի պաշտոնակատար։


=== Ակադեմիական և այլ պաշտոններ ===
Ռիվկա Քարմին Ծագումնաբանական մրցանակների հիմնադրամի խորհրդատվական խորհրդի անդամ է։ Մեծ Բրիտանիա-իսրայելա գիտական խորհրդի հիմնադիր անդամ է, միաժամանակ՝ 2010-2017 թվականներին եղել է գիտական խորհրդի համանախագահ պրոֆեսոր Ռայմոնդ Դվեքի հետ։ 2013 թվականի ապրիլի 4-ին Արդարադատության նախարար Ցիփի Լիվնին Քարմիին նշանակել է Ռիվլին կոմիտեի կազմում։ Հանձնաժողովը ուսումնասիրել է Դեմոնայում գտնվող միջուկային հետազոտական հաստատության աշխատակիցների փոխհատուցման համաձայնագիրը, որոնք ենթարկվել են ոսկրային ճառագայթման և ախտորոշվել էին քաղցկեղով։ 2014 թվականի մայիսին Քարմին նշանակվել է Locker Committee-ի անդամ, որն ուսումնասիրել է Իսրայելի ազգային պաշտպանության բյուջեն։ Բացի այդ, Քարմին խթանում է կանանց կարգավիճակի, հատկապես ակադեմիական ու բժշկական ոլորտներում, բարձրացմանը։ 2011 թվականին նշանակվել է Բարձրագույն ուսումնական հաստատությունների կոմիտեում (այսպես կոչված Քարմի թիմ) կանանց ներկայացվածության խթանման  նախագահ։ 2015 թվականին Քարմին հանդես է եկել որպես Իսրայելի բժշկական ասոցիացիայի աշխատանքային խմբի ղեկավար, ուսումնասիրել կանանց կարգավիճակը բժշկության մեջ։


=== Որպես Նեգևի Բեն Գուրիոն համալսարանի նախագահ պրոֆեսոր Քարմիի պաշտոնավարման երկարաձգման վեճ ===
2017 թվականի նոյեմբերին նախագահի որոնողական հանձնաժողովը խորհուրդ տվեց պրոֆեսոր Քարմիի պաշտոնավարման ժամկետը երկու տարով երկարացվել է մինչև 2020 թվականի մայիսը։ Ի պատասխան, ակադեմիական սենատը արտահերթ նիստ անցկացրեց, որտեղ հայտարարեց, որ որոնողական հանձնաժողովը ձախողել է և կոչ արեց գործադիր կոմիտեի նախագահի պարոն Աշեր Հելեդին հրաժարական տալ։ Գործադիր կոմիտեն որոշեց հաստատել երկարաձգումը, չնայած ակադեմիական անձնակազմի առարկություններին, ինչը հանգեցրեց հետագա բողոքների։ Բացի այդ, պետական վերահսկողական կոմիտեն սկսել է ընտրության գործընթացի հետաքննություն։ Իր կոլեգաներին ուղված պատասխան նամակում համալսարանի նախագահ Քարին ասում է.

2018 թվականի փետրվարին գործադիր կոմիտեն հայտարարեց, որ 2018 թվականի վերջին կընտրվի նոր նախագահ և պրոֆեսոր Քարիին կավարտի որպես նախագահ իր պաշտոնավարումը։


== Պարգևներ ==
2016 թ.՝JEWISH 100 մրցանակակիրներ, The Algemeiner
2015 թ.՝ Honorary Commander of the Order of the British Empire (CBE)
2015 թ.՝ The Paul Harris Fellow recognition, Rotary
2013 թ.՝ Honorary degree, Dalhousie University, Halifax, Canada
2009 թ.՝ Իսրայելական ամբուլատոր մանկական ասոցիացիայի (IAPA) գերազանցության պարգև
2008 թ.՝ Ամերիկայի կանանց սիոնիստական կազմակերպության Հռչակավոր կանանց մրցանակ
2003 թ.՝ «Բժշկության նվաճում» մրցանակ`Բեեր Շևայի քաղաքապետարանի կողմից
2002 թ.՝ Խաղաղության մրցանակ Կանադայի միջազգային գիտական փոխանակման ծրագրի (CISEPO) կողմից (Քարմին եղել է Իսրայելի բժիշկ դեկանների ներկայացուցիչ)
2001 թ.՝ Դաունի համախտանիշով երեխաների համար Yated հարատև նվաճման մրցանակ


== Ծանոթագրություններ ==


== Արտաքին հղումներ ==
The Most influential Jewish educators - 2014
Ben-Gurion University's announcement of Prof. Carmi's appointment as President(չաշխատող հղում)
Prof. Carmi's page on BGU site
Prof. Rivka Carmi - Queen of the Desert Archived 2011-07-27 at the Wayback Machine.
President's Report 2011
President's Report Archived 2011-09-29 at the Wayback Machine. 2010
President's Report Archived 2011-09-29 at the Wayback Machine. 2009
President's Report Archived 2011-09-29 at the Wayback Machine. 2008
President's Report Archived 2011-09-29 at the Wayback Machine. 2007
Interview from 3 January 2018 President Carmi discussing the extension of her term.